****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 19. august 2025 nr 1-12/25/44

Algus kell 10.00, lõpp kell 10.52

**Koosolekut juhatas** Heiki Raudla

**Protokollis** Maria Kuldkepp

**Võtsid osa liikmed:** Priit Kaup, Heiki Raudla, Kaido Kivisild, Janika Gedvil (Teams)

**Puudusid:** Rein Triisa, Kristina Libe

**Koosolekul viibisid:** abilinnapea Kalvi Märtin, abilinnapea Are Tints, Sakala Keskuse juhataja Kati Velner, Viljandi Noortevolikogu esimees Pile-Riin Lillepalu (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. H. Raudla tegi ettepaneku tõsta esimeseks „Ülevaade Sakala keskuse 2024 tegevustest ja tulevikuplaanid“.

Kinnitati järgmine päevakord.

**PÄEVAKORD:**

1. Ülevaade Sakala keskuse 2024 tegevustest ja tulevikuplaanid

2. Viljandi Linnavalitsuse teenistuskohtade koosseis ja struktuur (2025/360)

3. Viljandi Linnavolikogu ajutise komisjoni Viljandi Noortevolikogu põhimäärus (2025/361)

**PÄEVAKORRAPUNKT NR 1**

**Ülevaade Sakala keskuse 2024 tegevustest ja tulevikuplaanid**

**KUULATI:**

K. Velner andis ülevaate Sakala keskuse ja selle allasutuste toimimisest, muredest ja tulevikuplaanidest – Kondase Keskus, VANT jne

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Viljandi Linnavalitsuse teenistuskohtade koosseis ja struktuur (2025/360)**

**KUULATI:**

K. Märtin – eelnõu eesmärk on muuta arhitektuuriameti struktuuri, kaotades planeeringuteenistuse ning viies seal töötavad spetsialistid otse arhitektuuriameti juhataja alluvusse. Muudatuse tulemusel teenistuskohtade arv ei muutu. Arvestades, et planeeringuteenistuses on ainult üks alluv, ei ole eraldiseisev teenistusüksus otstarbekas. Struktuurimuudatusega tagatakse töökorralduse tõhustamine ning selgem juhtimisahel.

Komisjoni esimees tegi ettepaneku toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi Linnavalitsuse teenistuskohtade koosseis ja struktuur (2025/360)“.

**PÄEVAKORRAPUNKT NR 3**

**Viljandi Linnavolikogu ajutise komisjoni Viljandi Noortevolikogu põhimäärus (2025/361)**

**KUULATI:**

P.-R. Lillepalu tutvustas uuendusi, mida tehti Noortevolikogu põhimääruses, et see oleks kaasajastatud.

Komisjoni esimees tegi ettepaneku saata eelnõu II lugemisele.

**OTSUSTATI:**

Saata eelnõu „Viljandi Linnavolikogu ajutise komisjoni Viljandi Noortevolikogu põhimäärus (2025/361)“ II lugemisele.

(allkirjastatud digitaalselt) (allkirjastatud digitaalselt)

Heiki Raudla Maria Kuldkepp

koosoleku juhataja protokollija